**EELNÕU**

HALLISTE VALLAVOLIKOGU

**OTSUS**

Halliste 30.mai 2017 nr ....

**Kinnisasja Järve tee 9 Õisu alevik**

**ostueesõiguse teostamisest loobumine**

# Viljandi notar Kersti Kulla esitas 08.05.2017 Halliste Vallavalitsusele kinnistu mõttelise osa võlaõigusliku müügilepingu ja kinnistamisavalduse eelmärke kandmiseks kinnistusraamatusse. Lepingu esemeks on 6227/9992 mõtteline osa kinnistust Juustutsehhi hoone Järve tee 9 Õisu levikus (reg osa nr 1886139, elamumaa, katastritunnus 19202:006:0550) koos selle oluliste osade ja päraldistega.

Kinnisasja kohta on kinnistusraamatusse kantud kitsendus muinsuskaitseseaduse § 27 sätestatud ostueesõiguse kohta Eesti Vabariigi ja seejärel kohaliku omavalitsuse kasuks Lepingu eseme suhtes on riigil muinsuskaitseseadusest tulenev ostueesõigus seoses lepingu esemel paikneva arhitektuurimälestisega Õisu mõisa vesiveski olemasolu tõttu tunnistatud mälestiseks Kultuuriministri 15.12.1997 määrusega nr 79 „Kultuurimälestiseks tunnistamine“.

Muinsuskaitseseaduse § 27 kohaselt kui müüakse kinnisasi, millel asub kinnismälestis, on ostueesõigus riigil, seejärel kohalikul omavalitsusel. Kui kinnistusraamatu kandest nähtub, et kinnisasi on koormatud ostueesõigusega § 27 tähenduses, saadab notar viie tööpäeva jooksul pärast müügilepingu või muu lepingu, millega kohustutakse omandama või võõrandama kinnisasja, tõestamist lepingu notariaalselt kinnitatud ärakirja elektrooniliselt Muinsuskaitseametile ja müüdava kinnisasja või ehitise asukohajärgsele kohalikule omavalitsusele ostueesõiguse teostamise otsustamiseks.

# Lähtudes eeltoodust, muinsuskaitse seaduse § 27, Halliste Vallavolikogu 30.03.2016 määruse nr 12 „Halliste vallavara valitsemise kord“ § 8 lg 7 ja vallavalitsuse ettepanekust

Halliste Vallavolikogu o t s u s t a b:

1. Loobuda, Halliste vallas Õisu alevikus Järve tee 9 asuva kinnistu (Juustutsehhi hoone, reg osa nr 1886139, katastritunnus 19202:006:0550) 6227/9992 mõttelise osa koos selle oluliste osade ja päraldistega, ostueesõiguse teostamisest.
2. Otsus jõustub teatavakstegemisest.
3. Otsust on võimalik vaidlustada Tartu Halduskohtus (Kalevi 1,Tartu 51010) 30 päeva jooksul arvates otsuse teatavakstegemisest.

Andres Rõigas

volikogu esimees

Seletuskiri:

Viljandi notar Kersti Kulla esitas Halliste Vallavalitsusele lepingu ja teatise Õisu alevikus Järve tee 9 müümise kohta 60 000 euroga.

Kinnisasi Järve tee 9 Õisu alevikus (Juustutsehhi hoone, reg osa nr 1886139) on, arhitektuurimälestise Õisu mõisa vesiveski olemasolu tõttu, tunnistatud mälestiseks Kultuuriministri 15.12.1997 määrusega nr 79 „Kultuurimälestiseks tunnistamine“.

Muinsuskaitse seaduse § 27 lg 2 koheselt, **kui müüakse kinnisasi, millel asub kinnismälestis, on ostueesõigus riigil, seejärel kohalikul omavalitsusel.**

Sama paragrahvi lg 5 sätestab, et kui kinnistusraamatu kandest nähtub, et kinnisasi on koormatud ostueesõigusega käesoleva paragrahvi tähenduses, saadab notar viie tööpäeva jooksul pärast müügilepingu või muu lepingu, millega kohustutakse omandama või võõrandama kinnisasja, tõestamist lepingu notariaalselt kinnitatud ärakirja elektrooniliselt Muinsuskaitseametile ja müüdava kinnisasja või ehitise asukohajärgsele kohalikule omavalitsusele ostueesõiguse teostamise otsustamiseks.

# Halliste Vallavolikogu 30.03.2016 määruse nr 12 „Halliste vallavara valitsemise kord„ § 8 lg 7 sätestab, et ostueesõiguse kasutamise või sellest loobumise otsustab vallavalitsuse ettepanekul volikogu. Ostueesõiguse kasutamisel peab olema näidatud valla huvides asja kasutamise otstarve ja vajalik finantseerimisallikas.